  Майя Бывальцева Удмуртиын ӧжыт салкымгес кариськоз покчиарняе, 5-тӥ пӧсьтолэзе гинэ. «ВКонтакте»  со сярысь ивортэ улосвыл Гидрометцентрлэн пресс-секретарез Алла Шумихина. Покчарняысен 4–7 градуслы салкымгес кариськоз, покчиарняе но удмуртарняе нуназе омыр 24–29 градусозь шуналоз Алла Шумихина, Удмуртиысь Гидрометцентрлэн пресс-секретарезНош арнялэн кутсконаз куазь пӧсь возиськоз. Лымшор бере саюлын +33…+34 градус луоз. Вирнуналэ +30…+32 градус возьмало. Алла Шумихиналэн верамезъя, лек зоръёс усьыны луонлык быдэс арня ӵоже возиськоз, но соослэн кужымзы но интызы пӧртэм луыны быгатэ. Туннэ но ӵуказе лымшор бере куд-ог интыосын дырын-дырын зоръёс чакласько, нош 4-тӥ пӧсьтолэзе нунал ӵоже трос интыосын кисьтыны быгатоз. Сильзор дыръя гудыръялоз но чилекъялоз. Со вакытэ ик тӧл кужмояны, йӧ усьыны быгатоз. Тегъёс: Ижкар Гидрометцентр Удмуртия куазь гужем  